Ο **Μιχάλης(Μάικ)Λαζαρίδης** (*Mike Lazaridis*, γεννήθηκε ως Μιχαήλ Λαζαρίδης στην Κωνσταντινούπολη, στις 14 Μαρτίου 1961) είναι Καναδός επιχειρηματίας, ιδρυτής και αντιπρόεδρος της εταιρίας *Research In Motion* (RIM), που δημιούργησε και κατασκευάζει τα ασύρματα τηλέφωνα *Blackberry*. Είναι επίσης καγκελάριος του Πανεπιστημίου του Γουοτερλού (Univerity of Waterloo) και έχει τιμηθεί ως Αξιωματικός του Τάγματος του Καναδά (Order of Canada). Με εκτιμώμενη περιουσία στα 800 εκατομμύρια δολάρια, ο Μάικ Λαζαρίδης κατατάχτηκε από το περιοδικό *Forbes* το 2007 στην 17η θέση των πιο πλούσιων Καναδών και στη 651η θέση παγκοσμίως.

Βιογραφία
---------

Γεννήθηκε στην Κωνσταντινούπολη από Έλληνες γονείς ποντιακής καταγωγής. Το 1966 και σε ηλικία 5 ετών, η οικογένειά του μετακόμισε στο Γουίντσορ (Windsor) του Οντάριο στον Καναδά. Σε ηλικία 12 ετών, κέρδισε έναν τοπικό διαγωνισμό στην *Δημόσια Βιβλιοθήκη του Γουίντορ*, επειδή κατάφερε να διαβάσει κάθε διαθέσιμο επιστημονικό βιβλίο. Το 1979, γράφτηκε στο Πανεπιστήμιο του Γουοτερλού στο τμήμα ηλεκτρολόγων μηχανικών, με επιλογή στην επιστήμη των υπολογιστών. Το 1984, ο Μάικ Λαζαρίδης δέχτηκε αίτημα από την *General Motors* (GM) να αναπτύξει ένα ηλεκτρονικό σύστημα ελέγχου για τα δίκτυα οθόνης, και μετά το τέλος της έρευνάς του, η εταιρία τον ανταμείβει με συμβόλαιο 600.000 δολαρίων. Την ίδια χρονιά εγκαταλείπει τις σπουδές του, δυο μήνες πριν αποφοιτήσει. Με τα χρήματα που έλαβε από την εταιρία, μια μικρή κρατική ενίσχυση, το ποσό των 15.000 δολαρίων που δανείστηκε από τους γονείς του, τον επέτρεψαν μαζί με τον Μάικ Μπάρνστιϊν (Mike Barnstijn) και τον Ντάγλκας Φρέγκιν (Douglas Fregin) να ιδρύσει την εταιρία *Research In Motion*. Ένα από τα πρώτα επιτεύγματα της εταιρείας ήταν η ανάπτυξη της τεχνολογίας του γραμμωτού κώδικα (barcode) σε ταινία. Έπειτα η εταιρία, επανεπένδυσε τα κέρδη στην έρευνα της πάνω στην ασύρματη μετάδοση δεδομένων, οδηγώντας τελικά στην πρώτη παρουσίαση του πρώτου κινητού τηλεφώνου *BlackBerry* το 1999, και αργότερα την πιο γνωστή εκδοχή του το 2002. 

Μετά από μια επιτυχημένη πορεία της εταιρίας και την ανάληψη της θέση του διευθύνοντος συμβούλου της εταιρίας επί συναπτά έτη, τον Ιανουάριο του 2012, παραιτήθηκε από την θέση του και ανέλαβε χρέη αντιπροέδρου. Αυτό έγινε λόγω μιας σειράς κακών αποφάσεων, καθυστερήσεων προϊόντων, μείωσης κερδών, αύξησης ζημιών και μείωσης του μεριδίου αγοράς της εταιρείας.

Είναι παντρεμένος με την Οφηλία Λαζαρίδη και έχουν αποκτήσει δύο παιδιά.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάικ Λαζαρίδης** |

1. ↑  www.ulaval.ca/notre-universite/prix-et-distinctions/doctorats-honoris-causa-de-luniversite-laval/recipiendaires-doctorat-honoris-causa-2008-2009/mike-lazaridis.html.
2. ↑  web.archive.org/web/20140502004332/https://royalsociety.org/about-us/fellowship/new-fellows-2014/. Ανακτήθηκε στις 1  Μαΐου 2022.
3. ↑  (Αγγλικά) Luisa Kroll, *BlackBerry Co-Chiefs No Longer Billionaires,* Περ. Forbes, [Ηλεκτρ. έκδοση], 22/06/2011
4. ↑  (Αγγλικά) Kevin McLaughlin, *Michael Lazaridis, Research In Motion Αρχειοθετήθηκε 2012-04-28 στο Wayback Machine.* Ιστοσ. CRN, 12/12/2005
5. ↑  (Αγγλικά) Lazaridis, Mike, *How I got started, The BlackBerry Boss,* Fortune Magazine, 27/04/2009, σ. 20
6. ↑  (Αγγλικά)Suzan Ridgway, *Mike Lazaridis and RIM's Blackberry Αρχειοθετήθηκε 2015-02-14 στο Wayback Machine.* Ιστοσ. Working World
7. ↑  (Αγγλικά) Nick Waddell, *Rolling Back the RIM: Inside Research in Motion,* Ιστοσ. CanTech Letter, 27/04/2010
8. ↑  (Γερμανικά) *Führungswechsel bei Blackberry.[*νεκρός σύνδεσμος*]*, Περιοδ. *Handelsblatt*, τ. 23, Ιανουάριος 2012

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232225675
* LCCN: no2012020134

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mike Lazaridis  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |